dh-unibe/image-text_koenigsfelden-charters-post-1500 huggingface dataset:
Wir, Alb̄r, von gotes gnaden hˀtzog ze Osterˀ, ✳ ze Steir ✳ und ze Kernden, vˀjehen und tuͦn chunt allen
den, ✳ die disen brief sehent ✳ oder hoͤrent lesen, ✳ daz wir den erbˀn geistlichen vrowen ✳ und unsˀn lieben, ✳ ✳ ✳ der eptissinne ✳ und ✳ ✳ ✳ dem convente ✳ unsrˀ stift ze Chùngesveld, Sant Claren ordens, ✳ in Chostentzˀ bischtuͤm, ✳ geb̄e
haben ✳ und geben mit disem brief ✳ unsers eygens ✳ eylifthalbe schuͦppuͦs, ✳ gelegen ze Grenikon, ✳ der yeglichen
giltet zwen mutt kernen, ✳ einen mutt rokken, ✳ zwen mutt habren, ✳ zwey herbst huͤnˀ ✳ und ein vasnachthuͦn, ✳
und geben in ouch daselbs vier swin, ✳ dˀ yegliches siben schilling giltet. ✳ ouch geben wir in sechs schuͦppuͦs,
gelegen ze Sur, ✳ der yegliches giltet ✳ zwen mutt chern, ✳ einen mutt rokken, ✳ zwen mutt habˀn, zwey hˀbsthuͤnˀ ✳ und ein vasnachthuͦn. ✳ diser gûter alleu, ✳ und ir yeglichs besunder, ✳ han wir der eptissinne ✳ und dem
convent geben ✳ luterlich durch got ✳ mit dˀ bescheidenheit, ✳ daz si mit vier marchen geltes hˀren gûlte
began sullent daz jarzit ✳ unsˀs lieben hˀren und bruders chûnig Fridrˀ, seligen, ✳ in alle wise, ✳ als daz unser. ✳
und von dˀ ûbrigen gulte ✳ sullent si began ✳ diu jarzit unsrˀ lieben geswistergit, seligen, diu nicht gestiftˀ
jartzit hant. ✳ wir wellen ouch, ✳ ob wir ✳ odˀ unser erben✳ diu vorgenanden gûeter ✳ und gûlte ✳ von in ✳
wider chouffen wellen, ✳ daz si uns di widˀ ze chouffen geben, ✳ ye ein march gûlte ✳ umb fûmf und zweinzig
march silbers, ✳ und sullent dasselb silber wider an legen ✳ an andˀ geltentz guͤt, ✳ da mit si den jartag und
diu jartzit ewichlich usrichten ✳ und begant sullent. ✳ und des ze einem urchùnde ✳ geben wir in disen brief,
besigelten mit unsˀm insigel, ✳ ✳ der geben ist ze Wienn ✳ am mêntag ✳ vor dem brehentag, ✳ nach Christes
geburt ✳ dreitzehen hundˀt jar, ✳ darnach im dem viͤrtzigistem jar. ✳
Königsf. 182
Staatsarchiv
AARGAU
340
Kgsf. 182
K
K 17 ✳
Grenchkon j
xɉ schuͦppis
umb ettlich guͤtter zuͦ Sùr und
Grenchen ✳ um̄ hertzog Albrechts
jarzitt
ùbˀ Grenikon
und hoͤrt ùbˀ kùnig Fridr₎ jarzit un̄ sin geswistˀgit
die nùt jarzit haben ✳ dˀ ✳ i ✳ brief